पेट्रोल की बढ़ती कीमतों ने जनता को परेशान कर दिया है। जहां पेट्रोल की कीमत 81 रुपये के पार पहुंच गई, वहीं प्रीमियम पेट्रोल भी रिकॉर्ड 100 रुपये से ऊपर चला गया। प्रीमियम पेट्रोल (99 ऑक्टन) की कीमत 100 रुपये के पार पहुंचने से पेट्रोल पंपों को इसकी बिक्री रोकनी पड़ी। प्रीमियम पेट्रोल की कीमत मशीनों में केवल 99.99 दर्ज है। पिछले शनिवार इसकी कीमत 100 रुपये से ऊपर चली, जिसके बाद बिक्री बंद की गई। इसके बाद इंजीनियरों की सहायता से मशीनों को रिकैलिबर कर बिक्री दोबारा शुरू हुई।